CELEX: C2007/095/17
Language: da
Date: 2007-04-28 00:00:00
Title: Forenede sager C-447/05 og C-448/05: Domstolens dom (Fjerde Afdeling) af 8. marts 2007 — Thomson Multimedia Sales Europe (sag C-447/05), Vestel France (sag C-448/05) mod Administration des douanes et droits indirects (anmodning om præjudiciel afgørelse fra Cour d'appel de Paris (Frankrig)) (EF-toldkodeks — gennemførelsesbestemmelser — forordning (EØF) nr. 2454/93 — bilag 11 — varers ikke-præferenceoprindelse — fjernsynsmodtagere — begrebet væsentlig forarbejdning eller bearbejdning — værditilvækstkriteriet — gyldighed)

28.4.2007   
            
            
               DA
            
            
               Den Europæiske Unions Tidende
            
            
               C 95/11
            
         Domstolens dom (Fjerde Afdeling) af 8. marts 2007 — Thomson Multimedia Sales Europe (sag C-447/05), Vestel France (sag C-448/05) mod Administration des douanes et droits indirects (anmodning om præjudiciel afgørelse fra Cour d'appel de Paris (Frankrig))
   (Forenede sager C-447/05 og C-448/05) (1)
   
   (EF-toldkodeks - gennemførelsesbestemmelser - forordning (EØF) nr. 2454/93 - bilag 11 - varers ikke-præferenceoprindelse - fjernsynsmodtagere - begrebet væsentlig forarbejdning eller bearbejdning - værditilvækstkriteriet - gyldighed)
   (2007/C 95/17)
   Processprog: fransk
   Den forelæggende ret
   Cour d'appel de Paris
   Parter i hovedsagen
   
      Sagsøgere: Thomson Multimedia Sales Europe (sag C-447/05), Vestel France (sag C-448/05)
   
      Sagsøgt: Administration des douanes et droits indirects
   Sagens genstand
   Anmodninger om præjudiciel afgørelse — Cour d'appel de Paris (Frankrig) — gyldighed af bilag 11 til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EFT L 253, s. 1) — kriterier med henblik på at fastslå en vares ikke-præferenceoprindelse — fjernsynsapparat fremstillet i Polen, men hvis billedrør, som repræsenterer 42,43 % af apparatets værdi, har oprindelse i Korea
   Konklusion
   Gennemgangen af de stillede spørgsmål har intet frembragt, som kan rejse tvivl om gyldigheden af bestemmelserne i kolonne 3 under pos. 8528 i den kombinerede nomenklatur, anført i bilag 11 til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks.
   
      (1)  EUT C 48 af 25.2.2006.